Diari Oficial de la Generalitat Valenciana


Sumari del DOGV 9988, del 20-11-2024 (2024/12080)

RESOLUCIÓ de 18 de novembre de 2024, per la qual s'obri un termini de justificació per a les entitats a les quals, mitjançant la Resolució de 15 de novembre de 2024, de la Direcció General de Transparència i Participació, se'ls ha ampliat o concedit una subvenció destinada a l'enfortiment de la participació ciutadana en l'àmbit de l'associacionisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9988

Data del DOGV
:   20-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12815

CVE
:   OIRJ-K-5039-82926

Data del document
:   18-11-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * associació
    * participació social

Mitjançant el Decret 11/2024, de 17 d’abril, del president de la Generalitat (DOGV 9855, 23.05.2024), es va modificar l’Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l’exterior (CEVEX), i les seues federacions i confederacions, i cases regionals d’altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l’accés a la informació pública.

Mitjançant la Resolució de 12 de juny de 2024, de la Presidència de la Generalitat, es van convocar per a l’any 2024 subvencions destinades a les entitats ciutadanes de la Comunitat Valenciana per a l’enfortiment de la participació ciutadana en l’àmbit de l’associacionisme (DOGV 9873, 18.06.2024).

Per la Resolució de 17 d’octubre de 2024, de la Direcció General de Transparència i Participació, es van concedir, per a l’any 2024, les subvencions destinades a les entitats ciutadanes de la Comunitat Valenciana per a l’enfortiment de la participació ciutadana en l’àmbit de l’associacionisme (DOGV 9961, 21.10.2024)

En data 22 d’octubre de 2024, ha tingut entrada en la Direcció General de Transparència i Participació un escrit de l’entitat Del Camp a la Taula amb expedient TPASOC/120/2024, pel qual renuncia a la condició de beneficiària.

L’article 20, apartat 3, últim paràgraf, de l’Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s’establixen les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l’exterior (CEVEX) i les seues federacions i confederacions, i cases regionals d’altres comunitats a la Comunitat Valenciana i les seues federacions i confederacions, per al foment de la participació ciutadana, la transparència i l’accés a la informació pública, modificada pel Decret 11/2024, de 17 d’abril, del president de la Generalitat, i, en la mateixa línia, l’apartat dècim, punt 4, de la Resolució de 12 de juny de 2024, per la qual es convoquen les subvencions destinades a les entitats ciutadanes de la Comunitat Valenciana per a 2024, disposen que, quan es produïsca una renúncia d’alguna de les entitats beneficiàries de la subvenció, i sempre que esta renúncia es realitze en el termini d’un mes des de la publicació de la resolució de concessió, el crèdit pressupostari no aplicat podrà concedir-se, sense necessitat d’una nova convocatòria, a l’entitat o entitats sol·licitants següents per orde de puntuació, que hagen superat la puntuació mínima i no hagen resultat beneficiàries.

Mitjançant la Resolució de 15 de novembre de 2024, de la Direcció General de Transparència i Participació, s’accepta la renúncia efectuada per l’entitat Del Camp a la Taula. Així mateix, atés que l’entitat beneficiària que renuncia pertany a la modalitat d’entitat ciutadana d’àmbit autonòmic, i li van ser concedits 29.720,00 €, en eixa mateixa resolució s’incrementa l’import de la subvenció concedida a l’entitat Associació Valenciana de Consumidors i Usuaris, amb expedient TPASOC/83/2024, i es resol la concessió parcial de la subvenció sol·licitada a l’entitat Jóvenes hacia el Desarrollo y la Solidaridad, amb expedient TPASOC/102/2024.

Atés que, segons establix l’apartat tretzé, subapartat 5, de la Resolució de 12 de juny de 2024, el termini de justificació per a les entitats beneficiàries va finalitzar el 31 d’octubre passat, la qual cosa impossibilitaria, de facto, la presentació de la justificació a les noves entitats beneficiàries de la subvenció, es fa necessari obrir un nou termini de justificació de la subvenció únicament per a les dos entitats esmentades en el paràgraf anterior.

En virtut de tot el que s’ha exposat, a proposta de la Direcció General de Transparència i Participació de la Presidència de la Generalitat, i fent ús de l’atribució delegada mitjançant l’apartat primer, subapartat 2.e de la Resolució de 8 de novembre de 2023, del president de la Generalitat, en relació amb les funcions atribuïdes per l’article 4 del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat,

RESOLC

*Únic*

Obrir un nou termini de 5 dies hàbils per a la presentació de la justificació de la subvenció per a l’enfortiment de la participació ciutadana en l’àmbit de l’associacionisme, per a les entitats a les quals s’amplia o es concedix la subvenció en la Resolució de 15 de novembre de 2024. Este termini es computarà des de l’endemà de la publicació de la present resolució en el *Diari Oficial de la Generalitat Valenciana*.

Contra el que es disposa en la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l’acte en el termini d’un mes, comptat de l’endemà de ser publicada, de conformitat amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats de l’endemà de ser publicada, de conformitat amb el que s’establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense que puguen simultaniejar-se ambdós recursos i sense perjuí que s’utilitze qualsevol altra via que es considere oportuna.

  

València, 18 de novembre de 2024

(p. d. R 08.11.2023, del president de la Generalitat. DOGV 9723, 13.11.2023)

Santiago Lumbreras Peláez

Secretari autonòmic de Relacions Institucionals i Transparència